 Projektas

**panevėžio rajono savivaldybės taryba**

**sprendimas**

**DĖL AB „PANEVĖŽIO ENERGIJA“ 2021 M. FAKTIŠKAI ĮVYKDYTOS INVESTICIJOS PANEVĖŽIO RAJONE DERINIMO**

2022 m. gegužės 5 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos šilumos ūkio įstatymo 35 straipsniu, Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos aprašo, patvirtinto 2019 m. balandžio 1 d. nutarimu Nr. O3E-93 „Dėl Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos aprašo patvirtinimo“ 7.7 punktu bei atsižvelgdama į AB „Panevėžio energija“ 2022 m. balandžio 22 d. raštą Nr. S22-010-0430 „Dėl investicijų derinimo“, Panevėžio rajono savivaldybės taryba n u s p r e n d ž i a:

1. Suderinti AB „Panevėžio energija“ 2021 metais faktiškai įvykdytas investicijas Panevėžio rajone (pridedama).

2. Pripažinti netekusiu galios Panevėžio rajono savivaldybės tarybos 2017 m. birželio 22 d. sprendimą Nr. T-127 „Dėl AB „Panevėžio energija“ 2021 m. planuojamų investicijų Panevėžio rajone derinimo“.

Panevėžio rajono savivaldybės tarybos

2022 m. gegužės 5 d. sprendimo Nr. T-

priedas

**AB „PANEVĖŽIO ENERGIJA“ 2021 M. FAKTIŠKAI ĮVYKDYTOS INVESTICIJOS PANEVĖŽIO RAJONE**

|  |  |  |  |  |  |  |
| --- | --- | --- | --- | --- | --- | --- |
| **Investicijos pavadinimas** | **Investicijos įgyvendinimo metai** | **Šilumos tinklų ilgis****m** | **Vamzdžių skersmuo** **mm** | **Investicijos vertė****tūkst. Eur** | **Lėšų pobūdis** | **Sutaupymai po rekonstravimo MWh per metus** |
| Šilumos tinklų su atšakomis Liūdynės kaime rekonstravimas  | 2021 | 895 | 2D25/110÷2D100/225 | 210 | bendro-vės lėšos | 180 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL AB „PANEVĖŽIO ENERGIJA“ 2021 M. FAKTIŠKAI ĮVYKDYTOS INVESTICIJOS PANEVĖŽIO RAJONE DERINIMO“ PROJEKTO AIŠKINAMASIS RAŠTAS**

2022 m. balandžio 25 d.

Panevėžys

**1.**  **Sprendimo projekto tikslai ir uždaviniai**

Vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos šilumos ūkio įstatymo 35 straipsniu, Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos aprašo, patvirtinto 2019 m. balandžio 1 d. nutarimu Nr. O3E-93 „Dėl Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos aprašo patvirtinimo“ 7.7 punktu bei atsižvelgiant į AB „Panevėžio energija“ 2022 m. balandžio 22d. raštą Nr. S22-010-0430 „Dėl investicijų derinimo“ siūloma suderinti AB „Panevėžio energija“ 2021 metais faktiškai įvykdytas investicijas Panevėžio rajone.

 2017 m. birželio 22 d. Savivaldybės tarybos sprendimu Nr. T-127 „Dėl AB „Panevėžio energija“ 2021 m. planuojamų investicijų Panevėžio rajone derinimo“ buvo suderintos planuojamos investicijos. Pasibaigus ES paramos 2014–2020 m. etapui, 2021 m. ES parama šilumos tinklų rekonstravimo sektoriuje nebuvo numatyta, todėl AB „Panevėžio energija“ investicijos (su Panevėžio rajono savivaldybės taryba suderintomis apimtimis) įgyvendinti negalėjo. Atsižvelgdama į tai, kad 2021 m. Liūdynės kaime rekonstruoti šilumos tinklai eksploatuoti 29–47 metus, buvo susidėvėję, egzistavo didelė trūkimų rizika ir siekdama užtikrinti patikimą šilumos tiekimą vartotojams, AB „Panevėžio energija“ 2021 m. savo lėšomis juos rekonstravo. Rengiant rekonstravimo projektą, numatyti rekonstruoti šilumos tinklai buvo optimizuoti, t. y, šilumos tinklų diametras pritaikytas esamiems šilumos tiekimo poreikiams.

 **2. Siūlomos teisinio reguliavimo nuostatos**

Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos apraše numatyta, kad šilumos teikėjai teikdami Valstybinei energetikos reguliavimo tarybai (toliau ─ Taryba) investicijų sąrašą, kartu pateikia ir savivaldybių tarybų sprendimų kopijas, nurodančias, kad teikiamos Tarybai derinti investicijos yra suderintos savivaldybių tarybų sprendimais. Jei Tarybai teikiamos derinti investicijos darbų apimtys, finansavimo šaltiniai ir sudėtis skiriasi nuo su Savivaldybės taryba suderintos investicijos darbų apimčių, finansavimo šaltinių ir sudėties ir dėl to pasikeičia investicinio projekto esminės charakteristikos (tikslai, uždaviniai, bendrieji rodikliai), šilumos tiekėjas turi tokią investiciją (su pasikeitusia darbų sudėtimi ir apimtimi) pakartotinai suderinti su Savivaldybės taryba ir Taryba.

**3.** **Laukiami rezultatai**

Vykdomi teisės aktai. Investicijos įtaka šilumos kainai ─ 0,0012 ct/kWh.

**4**.  **Lėšų poreikis ir šaltiniai**

Nėra.

**5. Kiti sprendimui priimti reikalingi pagrindimai, skaičiavimai, paaiškinima**

Nėra.

Vyr. specialistė Jadvyga Balčienė